પ્રવિણ તોગડિયાએ કહ્યું હતું કે, ” હું હિંદૂ એકતા માટે પ્રયાસ કરતો રહ્યો. ઘણાં વર્ષોથી જે હિંદૂઓની અવાજ હતી કે રામ મંદિર બનાવો, ગૌહત્યા અટકાવો, કાશ્મિરીઓને બચાવો, અને કિસાનોને પૂરતો ભાવ મળે તેમ કરો. આ માટે પ્રયાસ કરતો રહ્યો. મારા આ પ્રયાસને સેન્ટ્રલ IB દ્વારા અટકાવવાના રોડા નાંખવાના અને અવાજ દબાવવાના પ્રયાસો કરવામાં આવ્યા. મેં દેશભરમાં હજ્જારો ડોકટરો તૈયાર કર્યા જેને પણ સેન્ટ્રલ આઈ બી દ્વારા ધમકાવવામાં આવી રહ્યાં છે. આ મામલે મેં કેન્દ્ર સરકારને પત્ર લખ્યો અને આ સંસ્થા દ્વારા મારી પાછળ ખોટી રીતે પડી જવામાં આવ્યા છે. જે મામલે મને જાણકારી નથી તેવા સવાલો પૂછવામાં આવી રહ્યાં છે. દરમિયાન રાજસ્થાનની પોલીસ દ્વારા અટકાયત કરવા ચક્રો ગતિતમાન કરવામાં આવ્યા. મેં પોલીસને કહ્યું કે અઢી વાગે આવો, હું પૂજાપાઠ કરતો હતો ત્યારે એક વ્યક્તિ મારા રૂમમાં ઘૂંસી આવ્યો. તેણે કહ્યું કે તરત જ નિકળો, તમારું એન્કાઉન્ટર કરવા માટે લોકો નિકળી ચૂક્યા છે. મેં બહાર નિકળીને જોયું તો બે પોલીસ વાળા ઉભા હતા. અલબત્ત મેં તેની વાત ન માની. થોડી વારમાં મને મારા મોબાઈલ પર ફોન આવ્યો કે સોલા પોલીસ સાથે રાજસ્થાન પોલીસનો કાફલો તમને પક઼ડવા આવ્યો છે.”